CELEX: 31981R1753
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1753/81 τής Επιτροπής τής 30ής Ιουνίου 1981 περί τροποποιήσεως τών κανονισμών (ΕΟΚ) αριθ. 2043/75 καί (ΕΟΚ) αριθ. 149/80 όσον αφορά τόν προκαθορισμό επιστροφών κατά τήν εξαγωγή στούς τομείς τού κρέατος πουλερικών καί αυγών

Avis juridique important

|

31981R1753

Κανονισμός (ΕΟΚ) αριθ. 1753/81 τής Επιτροπής τής 30ής Ιουνίου 1981 περί τροποποιήσεως τών κανονισμών (ΕΟΚ) αριθ. 2043/75 καί (ΕΟΚ) αριθ. 149/80 όσον αφορά τόν προκαθορισμό επιστροφών κατά τήν εξαγωγή στούς τομείς τού κρέατος πουλερικών καί αυγών  

Επίσημη Εφημερίδα αριθ. L 175 της 01/07/1981 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 1753/81 ΤΗΣ ΕΠΙΤΡΟΠΗΣ  της 30ής Ιουνίου 1981  περί τροποποιήσεως των κανονισμών (ΕΟΚ) αριθ. 2043/75 και (ΕΟΚ) αριθ. 149/80 όσον αφορά τον προκαθορισμό επιστροφών κατά την εξαγωγή στους τομείς του κρέατος πουλερικών και αυγών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15,  τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (2), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 9 παράγραφος 3 και το άρθρο 15,  Εκτιμώντας:  ότι ο κανονισμός (ΕΟΚ) αριθ. 149/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 812/81 (4), τροποποιεί το καθεστώς προκαθορισμού των επιστροφών κατά την εξαγωγή στους τομείς του κρέατος πουλερικών και αυγών, που προβλέπεται από τον κανονισμό (ΕΟΚ) αριθ. 2043/75 της Επιτροπής (5), για μία περίοδο μέχρι τις 30 Ιουνίου 1981· ότι εμφανίζεται αναγκαία η παράταση της εφαρμογής του κανονισμού (ΕΟΚ) αριθ. 149/80 μέχρι τις 31 Δεκεμβρίου 1981· ότι φαίνεται όμως δυνατόν να απαλυνθούν ορισμένοι από τους εν ισχύϊ κανόνες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2α του κανονισμού (ΕΟΚ) αριθ. 2043/75 αντικαθίσταται από το ακόλουθο κείμενο:  «Άρθρο 2α  Για τα προϊόντα του τομέα του κρέατος πουλερικών, η αίτηση πιστοποιητικού και το πιστοποιητικό αναγράφουν, μέχρι τις 31 Δεκεμβρίου 1981, στο τετραγωνίδιο 13, τη ζώνη προκαθορισμού, κατά την έννοια του κανονισμού (ΕΟΚ) αριθ. 1175/81 (1).  (1) ΕΕ αριθ. L 120 της 1. 5. 1981, σ. 77.»  Άρθρο 2  Η ημερομηνία «30 Ιουνίου 1981» που αναφέρεται στο άρθρο 3 του κανονισμού (ΕΟΚ) αριθ. 149/80 αντικαθίσταται από την ημερομηνία «31 Δεκεμβρίου 1981».  Άρθρο 3  Ο παρών κανονισμός αρχίζει να ισχύει την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 282 της 1. 11. 1975, σ. 12.  (2) ΕΕ αριθ. L 282 της 1. 11. 1975, σ. 77.  (3) ΕΕ αριθ. L 19 της 25. 1. 1980, σ. 37.  (4) ΕΕ αριθ. L 84 της 31. 3. 1981, σ. 14.  (5) ΕΕ αριθ. L 213 της 11. 8. 1975, σ. 12.